《次公采赠太希先密云团韵》
宋代·吴则礼

道人祝融屩，胡为堕南州。都无作相但粥饭，平生衲被姑蒙头。

曾郎手中大圆镜，朵颐赠之非暗投。快烧铜瓶作蟹眼，铸成八载心如抽。

吾行踽踽饱阅世，葵苋独与衲子游。君来适逢小摇落，水天拍拍团沧州。

唤醒北固龛底梦，拟披袈裟上扁舟。且浇玉川七椀句，仍洗船子三寸钩。

摩挲正焙连城璧，少林老僧初不识。他时一笑示灵源，五百比丘端失色。

幽丛鲜鲜凉雨馀，亦有黄花净供无。知渠肉团久炯炯，玷翳浑灭如大珠。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。